CELEX: 62009FN0083
Language: hu
Date: 2009-10-15 00:00:00
Title: F-83/09. sz. ügy: 2009. október 15-én benyújtott kereset — Kalmár kontra Europol

30.1.2010   
            
            
               HU
            
            
               Az Európai Unió Hivatalos Lapja
            
            
               C 24/80
            
         2009. október 15-én benyújtott kereset — Kalmár kontra Europol
   (F-83/09. sz. ügy)
   2010/C 24/152
   Az eljárás nyelve: holland
   
      Felek
   
   
      Felperes: Andreas Kalmár (Hága, Hollandia) (képviselő: D. Coppens ügyvéd)
   
      Alperes: Europol
   
      A jogvita tárgya és leírása
   
   Az Europol 2009. február 4-i és február 24-i határozatainak megsemmisítése, amelyek a felperes 2009. május 4-i hatállyal történő elbocsátására illetve felfüggesztésére vonatkoznak. Emellett a felperes visszahelyezése és az őt ért vagyoni és nem vagyoni kár megtérítése iránti kérelem.
   
      Kereseti kérelmek
   
   
               —
            
            
               A Közszolgálati Törvényszék semmisítse meg az Europol 2009. február 4-i és február 24-i határozatait, valamint a felperes panaszára vonatkozó 2009. július 18-i határozatot, és kötelezze az Europolt, hogy tegye lehetővé Kalmár A. számára tevékenységének újrafelvételét;
            
         
               —
            
            
               a Közszolgálati Törvényszék kötelezze az Europolt a felperes szerződésének jogellenes megszüntetésétől számítva a szerződés jogszerű megszűnésének napjáig járó díjazás megfizetésére;
            
         
               —
            
            
               a Közszolgálati Törvényszék kötelezze az Europolt 25 000 euró nem vagyoni kár megfizetésére;
            
         
               —
            
            
               a Közszolgálati Törvényszék az Europolt kötelezze a költségek viselésére.